

**ΠΡΟΓΡΑΜΜΑ ΕΚΔΡΟΜΗΣ 29-31/08/2025**

**1η μέρα Παρασκευή 29 Αυγούστου 2025:**

Αναχώρηση από Κόρινθο με προορισμό την Αρκίτσα, όπου το λιμάνι της αποτελεί την κύρια ακτοπλοϊκή σύνδεση με την **Αιδηψό στην Εύβοια**. Θα έχουμε χρόνο να πιούμε ένα καφέ πριν την επιβίβαση στο πλοίο. Έπειτα από 45 περίπου λεπτά θαλάσσιας διαδρομής άφιξη στην Αιδηψό. Διάσημο θέρετρο, που φιλοξενεί σε καθημερινή βάση το καλοκαίρι περίπου 40.000 παραθεριστές. Η περιοχή φημίζεται για τις ιαματικές πηγές της, τις οποίες επισκέπτονταν ο Αριστοτέλης και ο Πλούταρχος. Σήμερα υπάρχουν περισσότερες από 80 ιαματικές πηγές, η θερμοκρασία των οποίων κυμαίνεται από 28º C έως 86º C. Οι ιαματικές ιδιότητες αυτών των πηγών συμβάλλουν αποτελεσματικά στη θεραπεία παθήσεων των αρθρώσεων.

Άφιξη στο ξενοδοχείο. Τακτοποίηση. Ελεύθερος χρόνος. Διανυκτέρευση.

**2η μέρα Σάββατο 30 Αυγούστου 2025:**

Αναχώρηση μετά το πρωινό μας για το Πευκί όπου θα επιβιβαστούμε στο πλοίο (09.00πμ). Αναχώρηση από Πευκί για Αλόννησο. Στα δεξιά μας φαίνεται η καταπράσινη Εύβοια και το Αρτεμίσιο όπου έλαβε χώρα η ναυμαχία ανάμεσα στο ελληνικό και περσικό στόλο το 480πχ. Πλέοντας προς Αλόννησο πάρτι στο πλοίο με χορευτές, παραδοσιακά και μοντέρνα τραγούδια και κεράσματα. Στη μέση του ταξιδιού μας φαίνεται στα αριστερά η καταπράσινη Σκόπελος, δεύτερος προορισμός μας για σήμερα. Φτάνοντας στην Αλόννησο και το λιμάνι της το Πατητήρι, στην κορυφή του νησιού φαίνεται η Χώρα. Άφιξη στην Αλόννησο (12.00μμ). Μπορείτε να μεταφερθείτε στη Χώρα (πρωτεύουσα) με ιδιωτικά ή με δημοτικά λεωφορεία για επίσκεψη μιας περίπου ώρας. Φτάνοντας στην κορυφή νιώθεις ένα διαφορετικό κλίμα, την αύρα του Αιγαίου να δροσίζει τα σοκάκια της γραφικής πόλης. Γυρνώντας στο Πατητήρι μπορείτε να φάτε στις ταβέρνες του νησιού ή να κολυμπήσετε στα καταγάλανα νερά της παραλίας που βρίσκεται δίπλα στο λιμάνι. Αναχώρηση για Σκόπελο (14.00μμ). Άφιξη στη Σκόπελο (14.30μμ). Μπορείτε να επισκεφθείτε το Λαογραφικό μουσείο. Φαγητό και διάφορες καφετέριες βρίσκονται μπροστά από το πλοίο. Αναχώρηση από Σκόπελο (17.30μμ). Στην επιστροφή το πάρτι συνεχίζεται ή μπορείτε να χαλαρώσετε στο κλιματιζόμενο σαλόνι ή στο ανοικτό κατάστρωμα απολαμβάνοντας τον ήλιο και τη θάλασσα. Επιστροφή στο Πευκί (18.45μμ). Επιβίβαση στο πούλμαν για Αιδηψό. Ελεύθερος χρόνος. Διανυκτέρευση.

**3η μέρα Κυριακή 31 Αυγούστου 2025:**

Αναχώρηση μετά το πρωινό μας μαζί με τις βαλίτσες μας για το Πευκί όπου θα επιβιβαστούμε στο πλοίο (09.45πμ). Αναχώρηση από Πευκί προς Σκιάθο. Στα δεξιά μας φαίνεται ο Αγιόκαμπος από όπου γίνεται η συγκοινωνία της Β. Εύβοιας και της Βόρειας Ελλάδας. Σε λίγο θα φανούν και οι Ωραιοί, ένα μικρό λιμάνι που φιλοξενεί ένα μεγάλο αλιευτικό στόλο. Στα αριστερά μας θα φανεί το Αργυρόνησο με το παραδοσιακό φάρο να στεφανώνει την κορυφή του. Πάντοτε στα αριστερά μας θα δούμε τον Παγασητικό με τα χωριά Τρίκερι και Αγ Κυριακή να φαίνονται εκεί που το Πήλιο καταλήγει στο γαλάζιο του Παγασητικού. Θα περάσουμε κοντά από το Πευκί ένα χωριό κυριολεκτικά μέσα στα πεύκα, τουριστικό θέρετρο τη διάρκεια του καλοκαιριού. Στα δεξιά μας το Αρτεμίσιο όπου το 480 πχ έλαβε χώρα η ναυμαχία ελληνικού και περσικού στόλου. Πριν φτάσουμε στη Σκιάθο πάρτι πάνω στο πλοίο με χορευτές με παραδοσιακές φορεσιές και ελληνικούς και ξένους χορούς.

Άφιξη στις Κουκουναριές την πιο διάσημη παραλία της Σκιάθου (11.15πμ). Mια υπέροχη αμμώδης παραλία και το πράσινο να φτάνει μέχρι τη θάλασσα. Εκεί βρίσκεται το Skiathos Palace, το μεγαλύτερο ξενοδοχείο της Σκιάθου. Πίσω από την πρώτες σειρές δέντρων βρίσκεται μια μικρή λιμνοθάλασσα με πάπιες και κύκνους. Αναχωρούμε πλέοντας κοντά στις παραλίες του νησιού κατευθυνόμενοι στην πόλη (13.45μμ). Μπροστά μας φαίνονται τα νησάκια μικρή και μεγάλη Τσουγκριά και στο βάθος η Σκόπελος. Φτάνουμε στη πόλη (14.15μμ). Ελεύθερος χρόνος για να δείτε το Μπούρτζι που συνδέεται με τη πόλη με μια γέφυρα, το παλιό ενετικό κάστρο που φιλοξενεί λαογραφικό μουσείο, το σπίτι του Παπαδιαμάντη, τα στενά γραφικά σοκάκια του νησιού και το μικρότερο αεροδρόμιο της Ευρώπης – Νιώθεις τη ζέστη από τις μηχανές των αεροπλάνων όταν απογειώνονται. Αναχώρηση από το νησί (16.45μμ). Το πάρτι αρχίζει ξανά με χορούς και κεράσματα. Επιστροφή στο Πευκί (18.00μμ), επιβίβαση στο πούλμαν και αναχώρηση για Κόρινθο με ενδιάμεση στάση.

Άφιξη το βράδυ στην Κόρινθο έχοντας συλλέξει τις καλύτερες αναμνήσεις!

**Στην τιμή περιλαμβάνεται:**

* Μεταφορά με πούλμαν σύμφωνα με το πρόγραμμα
* Δύο διανυκτερεύσεις στο Ξενοδοχείο Λητώ 3\* στην Αιδηψό
* Δύο πρωινά σε μπουφέ
* Εισιτήρια και για τις δύο Κρουαζιέρες
* Ακτοπλοϊκά εισιτήρια Αρκίτσα-Αιδηψός και επιστροφή
* Αρχηγός-συνοδός του γραφείου μας
* ΦΠΑ

**Δεν περιλαμβάνεται:**

* Φόρος διαμονής στο ξενοδοχείο (5€ ανά δωμάτιο, ανά διανυκτέρευση), ο οποίος πληρώνεται απευθείας στο ξενοδοχείο
* Εισόδους σε μουσεία, αξιοθέατα, αρχαιολογικούς χώρους κ.ά
* Ότι αναφέρεται ως προαιρετικό

**\*Τιμή εισιτηρίου: 185€ κατά άτομο σε δίκλινο δωμάτιο\***

**\*Τιμή εισιτηρίου: 235€ κατά άτομο σε μονόκλινο δωμάτιο\***

**ΟΙ ΚΡΑΤΗΣΕΙΣ ΕΙΝΑΙ ΕΓΚΥΡΕΣ ΜΟΝΟ ΚΑΤΟΠΙΝ ΠΡΟΚΑΤΑΒΟΛΗΣ!**

***Το πρόγραμμα μπορεί να τροποποιηθεί από το γραφείο για την καλύτερη έκβασή του!***